पुखराज
पुखराज एक बहुमूल्य रत्न होता है। बृहस्पति ग्रह से संबंधित रत्न, पुखराज को संस्कृत में पुष्पराग, हिन्दी में पुखराज कहा जाता है। चौबीस घंटे तक दूध में रखने पर यदि क्षीणता एवं फीकापन न आए तो असली होता है। पुखराज चिकना, चमकदार, शुद्ध पानीदार, पारदर्शी एवं व्यवस्थित किनारे वाला होता है। यह एल्युमिनियम और फ्लोरीन सहित सिलिकेट खनिज होता है जिसका रासायनिक सूत्र है Al2SiO4(F,OH)2। बृहस्पति के रत्न पुखराज को नवरत्नों में विशेष दर्जा दिया गया है, मूल्यवान नवरत्नों में पुखराज को द्वितीय श्रेणी में रखा गया है, ज्योतिषशास्त्र के अनुसार पुखराज रत्न बृहस्पति ग्रह का प्रतिनिधित्व करता है, पुखराज रत्न को धारण करने से व्यापार, व्यवसाय, ज्ञान और धन की वृद्धि होती है, पुखराज देवगुरु बृहस्पति का रत्न है, अगर व्यक्ति को इन क्षेत्रों में उन्नति और लाभ की प्राप्ति करना हो तो उन्हें पुखराज धारण करने की सलाह दी जाती है। जन्म पत्रिका में बृहस्पति की शुभ स्थिति व्यक्ति को सामाजिक सम्मान, उन्नति और पारिवारिक सुख प्रदान करती है, अगर इन क्षेत्रों में जातक सुख प्राप्त करना चाहता हो या जातक को जीवन में इन सुखों की कमी हो तो जातक को पीला पुखराज धारण करना चाहिए, ऐसा भी कहा गया है की जिन युवक युवतियों के विवाह में विलम्ब हो रहा हो उनके लिए पुखराज रत्न धारण करना बहुत लाभकारी होता है, इसके अलावा पुखराज रत्न धारण करने से ज्ञान, उच्च शिक्षा, सामाजिक उन्नति, आर्थिक और धन लाभ होता है।  